Rusnah Aluai

Profesor Madya Rusnah binti Aluai ialah bekas Ahli Parlimen Tangga Batu dari PH-PKR. Beliau menang pada Pilihan raya umum Malaysia 2018 (PRU-14) menewaskan calon dari parti BN-UMNO Datuk Zali Mat Yasin dengan undian majoriti 4,659 .

Peribadi
Beliau dilahirkan pada tahun 1962 (58 tahun). Rusnah merupakan pemegang Ijazah Sarjana Muda Undang-Undang (LL.M) dari  London's School of Economics and Political Science (LSE), United Kingdom.

Merupakan bekas pensyarah Undang-Undang selama 26 tahun di Universiti Teknologi MARA dan memegang jawatan sebagai Profesor Madya dari tahun 2001.

Politik
Beliau sebelum ini pernah bertanding bagi kerusi Rembia di Dewan Undangan Negeri Melaka pada Pilihan raya umum Malaysia 2013 (PRU-13) namun tewas kepada calon BN-UMNO.

Selain daripada memenangi kerusi parlimen Tangga Batu pada tahun 2018, beliau memegang jawatan sebagai Timbalan Ketua Cabang KEADILAN Tangga Batu. Beliau juga pernah memegang jawatan Ketua Cabang KEADILAN Alor Gajah serta Pengarah Undang-Undang Pakatan Harapan Melaka sehingga tahun 2018. Rusnah juga pernah memegang jawatan Ketua Wanita KEADILAN Melaka dari tahun Ogos 2013 hingga April 2014.

Rujukan

Anggota Parti Keadilan Rakyat
Anggota wanita Parti Keadilan Rakyat
Ahli akademik Universiti Teknologi MARA
Ahli Dewan Rakyat, Parlimen Malaysia ke-14